টি-৩০০ কাসিরগা

টি-৩০০ কাসিরগা (টি-৩০০ টাইগার) হচ্ছে তুরস্কের রকেটসান কর্তৃক নির্মিত একটি মাল্টিপল লাঞ্চ রকেট সিস্টেম যা ২০০০ এর দশকে নির্মিত হয়। এই রকেট সিস্টেমটিতে ৩০০ মিমি ক্যালিবারের চারটি উৎক্ষেপক রয়েছে যা সংস্করণভেদে ১২০ কিমি পর্যন্ত দূরত্বে আঘাত হানতে সক্ষম।

 ইতিহাস 
১৯৮০-এর দশকের শুরুর দিকে তুর্কি সেনাবাহিনী তাদের গোলন্দাজ বহরের শক্তি বৃদ্ধির জন্য দীর্ঘ পাল্লার রকেট ব্যবস্থা যুক্ত করার ব্যপারে চিন্তাভাবনা শুরু করে। ১৯৮৮ সালে যুক্তরাষ্ট্রের সাথে যৌথভাবে এম-৭০ রকেট নির্মাণের চুক্তি স্বাক্ষরিত হয়। কিন্তু যথেষ্ট পরিমাণ প্রযুক্তি হস্তান্তরের ব্যবস্থা না থাকায় এই চুক্তি পরে বাতিল হয়ে যায় এবং তুরস্ক অন্য উৎস থেকে প্রযুক্তি সহ রকেট ব্যবস্থা ক্রয়ের প্রচেষ্টা চালিয়ে যেতে থাকে। ফ্রান্স, ইসরায়েল ও চীন সহ বিভিন্ন দেশ এই প্রকল্পে যুক্ত হতে আগ্রহ প্রকাশ করলেও শেষ পর্যন্ত তুরস্ক চীনা প্রস্তাব গ্রহণ করে। ১৯৯৭ সালে কাসিরগা (ঘূর্ণিঝড়) প্রকল্পের আওতায় চাইনিজ প্রিসিশন মেশিনারি ইম্পোর্ট অ্যান্ড এক্সপোর্ট কোম্পানির সাথে ডব্লিউএস-১ রকেট ব্যবস্থার একটি সংস্করণ তৈরির চুক্তি স্বাক্ষরিত হয়। ২০০০ সালে প্রথম টি-৩০০ এর প্রটোটাইপ রকেট উৎক্ষেপণ করা হয়।

২০১৬ সালে টি-৩০০ টাইগার আজারবাইজানের কাছে বিক্রি করা হয়েছিল।

২০১৯ সালের মার্চে রকেটসান বাংলাদেশে মাঝারি ব্যাপ্তির মাল্টিপল রকেট লঞ্চার সরবরাহের জন্য একটি চুক্তি সম্পাদন করে। বাংলাদেশ চিফ অফ জেনারেল স্টাফের দেওয়া বিবৃতি অনুসারে ২০২১ সালের জুনে ১৮টি জেনারেল ইউনিট বাংলাদেশ সেনাবাহিনীর হাতে তুলে দেওয়া হয়েছে।

 সংস্করণ 
 ব্লক ১ 
ব্লক ১ এর ওয়ারহেডের আকার ব্লক ২ এর চেয়ে ছোট কিন্তু এটি আরও দূরে আঘাত হানতে পারে:

 ব্যাপ্তি: ৩০ - ১২০ কিমি
 ওজন: ৫৮৫ কেজি
 ওয়ারহেডের ওজন: ১০৫ কেজি
 ওয়ারহেডের কার্যকর ব্যাসার্ধ: ≥ ৭০ মিটার

 ব্লক ২ 
ব্লক ২ ওয়ারহেডের উন্নত গতিশীল কার্যকারিতা রয়েছে:

 ব্যাপ্তি: ২০ - ৯০ কিমি
 ওজন: ৬৭০ কেজি
 ওয়ারহেডের ওজন: ১৯০ কেজি
 ওয়ারহেডের কার্যকর ব্যাসার্ধ: ≥ ৮০ মিটার

 ব্যবহারকারী 

  : ১৮ ইউনিট

 : ৩ ইউনিট

 তথ্যসূত্র 

বিষয়শ্রেণী:রকেট আর্টিলারি
বিষয়শ্রেণী:মাল্টিপল লাঞ্চ রকেট সিস্টেম
বিষয়শ্রেণী:স্ব-চালিত গোলন্দাজ অস্ত্র
বিষয়শ্রেণী:স্ব-চালিত রকেট উৎক্ষেপক
বিষয়শ্রেণী:একাধিক রকেট উৎক্ষেপক